**SIHTASUTUSE EESTI RAHVUSKULTUURI FONDI HEINO KALJUSTE FONDI STATUUT**

1. Eesti Rahvuskultuuri Fondi Heino Kaljuste Fondi (edaspidi *fondi)* eesmärgiks on toetada koolimuusika arengut; jäädvustada professor Heino Kaljuste mälestust kooli- ja koorimuusika edendajana, teavitada üldsust koolimuusika erialast, muusikaõpetuse ülesannetest ja eesmärkidest ning probleemidest üldhariduse tasandil.
2. Fond annab välja stipendiumid kahes kategoorias:
	1. silmapaistvale **muusikaõpetaja-koorijuhile**
	2. aktiivsele **Eesti Muusika- ja Teatriakadeemia** **tudengile**
3. Fondi tööd korraldab fondi halduskogu, kuhu kuuluvad Heino Kaljuste pere, Eesti Muusika- ja Teatriakadeemia Koolimuusika Instituudi ja Eesti Muusikaõpetajate Liidu esindajad.
4. Halduskogu koosolekud toimuvad vastavalt vajadusele.
5. Stipendiumi määramisel silmapaistvale **muusikaõpetaja-koorijuhile** lähtutakse järgmistest nõuetest:

1) stipendiaat on tunnustatud muusikaõpetaja oma maakonnas/linnas ja kogu vabariigis

2) kasutab oma igapäevatöös relatiivset noodilugemissüsteemi

3) tema koorid osalevad pidevalt maakondlikel ja vabariiklikel laulupidudel

4) tema õpilased osalevad muusikaolümpiaadidel

Stipendiumikandidaadid esitatakse Eesti Muusikaõpetajate Liidu ja linnade/maakondade muusikaõpetajate ainesektsioonide või üksikisikute poolt.

1. Stipendiumi määramisel Eesti Muusika- ja Teatriakadeemia **tudengile** lähtutakse järgmistest nõuetest:
	1. on õpingutele pühendunud
	2. läbitud õpingute keskmine hinne on 4,2
	3. on saanud esimesed kogemused muusikaõpetajana
	4. omab soovi ja võimekust heaks muusikaõpetajaks saamisel

Stipendiumikandidaadid esitatakse Eesti Muusika- ja Teatriakadeemia Koolimuusika Instituudi, Eesti Muusikaõpetajate Liidu või üksikisikute poolt.

 8. Taotlused stipendiumide määramiseks esitatakse jooksva aasta **20. septembriks** aadressile: SA Eesti Rahvuskultuuri Fond, A. Weizenbergi 20A-13, Tallinn 10150, Eesti. Märksõna „ ERKF Heino Kaljuste Fond“

1. Stipendiumi määramiseks esitatav taotlus peab sisaldama järgmisi andmeid:
2. taotluse esitaja nimi ja kontaktandmed,
3. stipendiumikandidaadi CV,
4. kategooria, millise all stipendiumi taotletakse,
5. taotluse põhjendus (kuni 3 lk).

Taotlusele võib lisada muid kandidaati iseloomustavaid materjale (publikatsioonid, retsensioonid jmt). Taotluse ankeedi leiab ERKFi kodulehelt <http://www.erkf.ee/index.php?tmp=100>

1. Fondi halduskogu annab ühes kategoorias välja preemia üle aasta, kuid võib ka ühes kategoorias korraga välja anda mitu stipendiumi või jätta stipendium välja andmata.
2. Kaks korda samas kategoorias kandideerida pole võimalik.
3. Taotluste hindamisel võib halduskogu rakendada täiendavaid eksperte.
4. Fondi stipendiaadid avalikustatakse novembri alguses; stipendiumid antakse üle Koolimuusika päeval või koos teiste stipendiaatidega. Stipendiumiga kaasneb fondi tunnistus, mille allkirjastavad ERKF-i Heino Kaljuste Fondi liikmed.
5. Toetada soovijad saavad annetussumma kanda järgmiste rekvisiitidega:

Saaja: SA Eesti Rahvuskultuuri Fond

A/a 221001101347, SB

Märkused: Heino Kaljuste Fondi stipendiumiks